stanford-oval/wikipedia huggingface dataset:
Bermuda yleisurheilun maailmanmestaruuskilpailuissa

| Sija |        |        |        | Yhteensä |
| --- | --- | --- | --- | --- |
| 94. | 0 | 1 | 0 | 1 |
Bermuda on osallistunut yleisurheilun ulkoratojen maailmanmestaruuskilpailuihin vuosina 1983–2001 ja 2009–2023. Maa on saavuttanut MM-kilpailuissa yhden hopeamitalin. Mitalin hankki kolmiloikkaaja Brian Wellman Göteborgissa 1995, ja lisäksi hän on sijoittunut kuudenneksi Tokiossa 1991, kahdeksanneksi Stuttgartissa 1993, viidenneksi Ateenassa 1997 sekä kuudenneksi Edmontonissa 2001. Hänen lisäkseen bermudalaisurheilijoista on pistesijoille eli kahdeksan parhaan joukkoon yltänyt vain Nick Saunders, joka Roomassa 1987 sijoittui korkeushypyssä viidenneksi. Viimeisimmät MM-kilpailuissa esiintyneet bermudalaisurheilijat ovat pituushyppääjä Tyrone Smith, joka Berliinissä 2009, Daegussa 2011, Moskovassa 2013, Lontoossa 2017 ja Dohassa 2019 jäi karsintaan mutta sijoittui Pekingissä 2015 loppukilpailussa kymmenenneksi, Moskovassa 2013 naisten pituushypyn karsinnassa hypännyt Arantxa King, Pekingissä 2015 200 metrin juoksun alkuerissä esiintynyt Harold Houston sekä Eugenessa 2022 ja Budapestissä 2023 miesten kolmiloikan karsinnassa hypännyt Jah-Nhai Perinchief.
Yellowmic Records

| Yellowmic Records |
| --- | --- |

Perustettu:  2000 2008 (osakeyhtiö)
Perustajat:  Mikko Kuoppala
Tyylilajit:  hip hop
Kotimaa:  Suomi
Sijainti:  Helsinki
Kotisivu
Infobox OKNimi-testi OK: 
Yellowmic Records (Yellowmic Oy) on suomalainen hip hop ja rap -musiikkiin suuntautunut levy-yhtiö, joka aloitti julkaisutoiminnan vuonna 2000. Yhtiön toimitusjohtaja on rap-artisti Pyhimys (Mikko Kuoppala). Yellowmic on ollut osakeyhtiö vuodesta 2008 alkaen. Tätä ennen yhtiö oli toiminimi.
Yellowmic omistaa puolet keikkamyyntiin keskittyneestä Ramin Välitys -osakeyhtiöstä, jonka alla toimivat myös Överdog-levymerkki ja Katin tavara -nettikauppa. Välityksen toinen osakas on Monsp Records. Yellowmicin toimitusjohtaja Kuoppala on ollut myös Ramin Välityksen toimitusjohtaja yhtiön perustamisesta 2009 alkaen. Ramin Välityksen myötä Monspin ja Yellowmicin, jo aiemmin alkanut, yhteistyö tiivistyi. Yellowmicin artisteja siirtyi Monspille, ja yhtiön oma julkaisutoiminta väheni. Yellowmicia on hyödynnetty myös muun muassa (entisten Yellowmic-artistien muodostaman) Teflon Brothers -yhtyeen toiminnassa.
Yellowmicin ensimmäiset julkaisut 2000-luvun alussa olivat kotikoneilla poltettuja CD-R-levyjä. Myös kannet tulostettiin itse. Painokset vaihtelivat välillä 30–50. Vuodenvaihteessa 2002–2003 julkaistu I <3 Dominoe oli Yellowmicin ensimmäinen tehdasvalmisteinen levy. Siitä otettiin 300 painos. Levy ei myynyt hyvin, joten seuraavia painettiin jälleen vähemmän. Yellowmic alkoi kaveriporukan yhteisenä projektina, mutta vähitellen, varsinkin vuodesta 2003 alkaen, Mikko Kuoppala alkoi huolehtia kaikesta yhtiön käytännön toiminnasta. Kun yhtiö virallistettiin, tuli Kuoppalasta sen ainoa omistaja.
Artistit

Heikki Kuula
Heinis
Jii-Pee
Llapsi
Matinpoika
Sine Ira
Verbaali
Voli
Solonen
Julkaisut

ym-001 Choqlate: Rolemodel (1999)
ym-002 Choqlate: Outta Control (2000)
ym-003 AACHQEPCD-R (2000)
ym-004 Saint: Phuk y´awl (2001)
ym-005 CHQ: Helsinki 41 (2001)
ym-006 Saint: The Venom LP (2002)
ym-007 Choqlate: Compact Disc (2002)
ym-008 Dominoe: Domino 5 (2002)
ym-009 Dominoe: I love Dominoe (1.1.2003)
ym-010 Nemo & Voli: Hoodipihvii (2003)
ym-011 Cheddar: Chronology (2003)
ym-012 Pyhimys: Poikkeustapaus (1.1.2004)
ym-013 Cheddar: Argumentum Pro Rationem (2004)
ym-014 Yellowmic mixtape vol. 1 (2004)
ym-015 Pyhimys: Rajatapaus (1.9.2004)
ym-016 Pyhimys: Ongelmatapaus (31.12.2004)
ym-017 Yellowmic mixtape vol. 2 - Just Siks tape (2005)
ym-018 Heinähattu: Tilapäinen taideteos (10.6.2005)
ym-019 Pyhimys: Pyhimysteeri? The Pink Album (20.12.2005)
ym-020 Heikki Kuula & Voli: Wordcup (2006)
ym-021 Heikki Kuula: Vihreä salmiakki (2006)
ym-022 Pyhimys: Clipshow 2003–2004 (2006)
ym-023 Adihasla (27.6.2007)
ym-024 Heikki Kuula: PLLP (CD 26.3.2008, Monsp: LP 30.4.2015, albumilistan 8./1 vko)
ym-025 Pyhimys & Timo Pieni Huijaus: Arvoitus koko ihminen (13.8.2008, albumilistan 16./2 vko)
ym-026 Heinis: Säätöpossu (26.11.2008)
ym-027 Jumal x10 Lavis: Gorgonzola Flow (2008)
ym-028 Juno: 13 (10.12.2008)
ym-029 Llapsi: Hiekka & sumu (12.11.2008)
ym-030 Solonen: Harmaanaaman kirous (29.7.2009)
ym-031 Sine Ira: KG & LL (19.5.2010)
ym-032 Heikki Kuula: Blacksuami (26.5.2010, Monsp: LP 27.11.2015, albumilistan 41./1 vko)
ym-033 Matinpoika: Vasta kohta (13.10.2010)
ym-034 Heinis: Tarantino (2011)
ym-035 Perhosveitsi-Heikki & Lika-Aki: Katuvisioita (1.2.2012, Monsp: LP 8.4.2016, albumilistan 9./2 vko)
Waltteri Vinkanharju

| Waltteri Vinkanharju> Henkilötiedot |
| --- | --- |
Koko nimi:  Waltteri Oskari Oiva Vinkanharju
Syntynyt: 6. toukokuuta 1995 (ikä 29)
Uran tiedot
Seura:  Tampereen Yritys
Laji:  maastohiihto
 Tietolaatikko päivitetty 25. lokakuuta 2021 
Waltteri Oskari Oiva Vinkanharju (s. 6. toukokuuta 1995) on suomalainen maastohiihtäjä. Hän edustaa Tampereen Yritystä. Aikaisemmin hän edusti Vantaan Hiihtoseuraa.
Kansalliset kilpailut

Vinkanharju saavutti ensimmäisen SM-mitalinsa Imatralla 2016, kun hän hiihti kolmanneksi viestissä sijoittuneessa Vantaan Hiihtoseuran ykkösjoukkueessa. Vinkanharju hiihti kolmannen osuuden, jolla hän oli toiseksi nopein. Viestijoukkueeseen kuuluivat myös Janne Stenbäck, Anssi Pentsinen ja Matti Heikkinen. Vinkanharju hiihti avausosuuden Vantaan Hiihtoseuran voittaessa viestin Suomen-mestaruuden Kontiolahdella 2017. Hän saavutti Anssi Pentsisen kanssa parisprintin SM-hopea Vantaalla 2018.
Vinkanharju on sijoittunut SM-kilpailujen henkilökohtaisilla matkoilla parhaimmillaan yhdeksänneksi vapaan hiihtotavan sprintissä Keuruulla 2017.
Kansainväliset kilpailut

Vinkanharju kilpaili Skandinavia Cupissa ensimmäisen kerran Vuokatissa 17. joulukuuta 2011. Parhaimmillaan hän on ollut 39:s Vuokatissa 15 kilometrin vapaan hiihtotavan kilpailussa 13. joulukuuta 2015.
Vinkanharju oli mukana juniorien MM-kilpailuissa Val di Fiemmessä 2014 ja Almatyssä 2015. Hänen paras henkilökohtainen sijoituksensa juniorien MM-tasolla oli 23. sija kymmenen kilometrin vapaan hiihtotavan kilpailussa 2015.
Bilel Ouechtati

| Mitalit> Maa:   Tunisia.Miesten vapaapaini.AM-kilpailut  | Mitalit> Maa:   Tunisia.Miesten vapaapaini.AM-kilpailut  | Mitalit> Maa:   Tunisia.Miesten vapaapaini.AM-kilpailut  | Maa:   Tunisia> Miesten vapaapaini. |
| --- | --- | --- | --- |
|  Pronssia | Marrakech 2012 | 74 kg |  |
Bilel Ouechtati (s. 15. helmikuuta 1991 Béja) on tunisialainen vapaapainija, joka saavutti pronssimitalin Afrikan-mestaruuskilpailuissa 2012. Nuorten tasolla Ouechtati saavutti hopeamitalin vuoden 2009 Afrikan-mestaruuskisoissa.
Yhdistetty luku

Alkulukujen (prime) ja yhdistettyjen (composite) lukujen vertailu.
Yhdistetty luku on positiivinen kokonaisluku, joka voidaan muodostaa kertomalla kaksi pienempää kokonaislukua keskenään. Yhdistetty luku on siis jaollinen myös joillakin muilla luvuilla kuin luvulla itsellään ja luvulla 1. Toisin sanoen sillä on useampia tekijöitä kuin se itse ja luku 1. Esimerkiksi 14 on yhdistetty luku, koska se jakautuu tekijöihin 2 ja 7 (2 × 7).
Ominaisuuksia

Kaikki lukua 2 suuremmat parilliset luvut ovat yhdistettyjä, koska ne ovat kahdella jaollisia. Jos mukaan otetaan kaikki viidellä jaolliset luvut, saadaan helppo tunnistussääntö luvuille: Kaikki numeroihin 0, 2, 4, 5, 6 ja 8 päättyvät yli yksinumeroiset luvut ovat yhdistettyjä lukuja.
Pienin yhdistetty luku on 4.
Jokainen yhdistetty luku voidaan ilmoittaa alkulukujen tulona (aritmetiikan peruslause)
Lukua viisi suuremmille yhdistetyille luvuille n pätee:  (n-1)!\,\,\,\equiv \,\,0{\pmod {n}} eli kertoma on jaollinen luvulla n.
Wildhaus-Alt St. Johann

| Wildhaus-Alt St>  Johann |
| --- | --- |
 Kunnan asutus on keskittynyt Thurjoen laaksoon sen rinteille.
 vaakuna

 Koordinaatit: 47°12′N, 9°18′E 
Valtio:  Sveitsi
Kantoni:  Sankt Gallenin kantoni
Hallintoalue (Wahlkreis):  Toggenburgin alue
Pinta-ala:  
 – Kokonaispinta-ala:  87,53 km²
Korkeus:  853–2 502 m
Väkiluku (joulukuu 2018)  (vakinaiset asukkaat):  2 626
 – Väestötiheys:  30 as./km²
 
 www.wildhaus-altstjohann.ch 
Infobox OKVirheellinen NIMI-arvo: 
Wildhaus-Alt St. Johann on kunta Koillis-Sveitsissä, Sankt Gallenin kantonissa. Kunnassa on vajaat 3 000 vakinaista asukasta.
Historiaa

Wildhaus-Alt St. Johannin kunta aloitti toimintansa vuoden 2010 alussa, kun Wildhausin ja Alt St. Johannin kunnat yhdistettiin.
Sijainti

Wildhaus-Alt St. Johann sijaitsee pääosin Thurin laaksossa noin kilometrin korkeudessa. Laakson pohjoispuolella on Alpsteinvuoristo, jonka korkein huippu on Säntis (2 502 m mpy.), eteläpuolella kohoavat Churfirstenvuoret runsaan kahden kilometrin korkeuteen. Laaksosta on maantieyhteys sekä länteen kohti Wattwiliä ja Wiliä että itään kohti Reininlaaksoa ja Buchsia.
Liikenne

Wattwilin ja Buchsin välillä, Wildhaus-Alt St. Johannin poikki, on säännöllinen ja suhteellisen tiheä linja-autoliikenne (noin 2 vuoroa tunnissa suuntaansa). Wildhausin kylästä on köysiratayhteys sekä pohjoisille että eteläisille vuorille..
Tunnettuja wildhaus-altsanktjohannelaisia

Karl Alpiger, alppihiihtäjä
Walter Steiner, mäkihyppääjä
Niklaus Stump, hiihtäjä
Ulrich Zwingli, uskonpuhdistaja.
Aiheesta muualla

Kuvia tai muita tiedostoja aiheesta Wildhaus-Alt St. Johann Wikimedia Commonsissa
Büchler, Hans: Wildhaus (Sveitsin historiallisen tietosanakirjan artikkeli) Historisches Lexikon der Schweiz (HLS).  30.10.2013. Bern:  Stiftung HLS. (saksaksi), (ranskaksi), (italiaksi)
Büchler, Hans: Alt St. Johann (Sveitsin historiallisen tietosanakirjan artikkeli) Historisches Lexikon der Schweiz (HLS).  22.9.2017. Bern:  Stiftung HLS. (saksaksi), (ranskaksi), (italiaksi)
Williamsin piirikunta (Ohio)

Williamsin piirikunta on piirikunta Ohiossa, Yhdysvalloissa, jonka suurin kaupunki on Bryan.
Maantiede

Williamsin naapuripiirikuntia ovat Fulton idässä, Henry, kaakossa, Defiance etelässä ja Indianan puolella DeKalpin ja Steubenin piirikunta sekä Hillsdalen piirikunta Michiganissa.
Väestö

Piirikunnassa oli vuoden 2010 väestönlaskennassa 22 615 ihmistä. Etniset ryhmät jakautuivat valkoisiin (97,1%), mustiin (1,1%), alkuperäisamerikkalaisiin (0,3%) ja aasialaisiin (0,6%).
Piirikunnan asukkaiden ikäjakauma oli vuonna 2000 seuraava: Alle 5-vuotiaita oli 6,2%, 5–17-vuotiaita 18,0%, 18–24-vuotiaita 8,0%, 25–44-vuotiaita 24,6%, 45–64-vuotiaita 27,7%, ja yli 65-vuotiaita 15,5%.
Hallinto

Piirikunnan johtavat viranhaltijat, joita on kolme, valitaan vaaleilla neljän vuoden välein.
Wolfhart Pannenberg

Wolfhart Pannenberg vuonna 1983.
Wolfhart Pannenberg (2. lokakuuta 1928 Stettin – 4. syyskuuta 2014 München) oli saksalainen luterilainen teologi, Karl Barthin oppilas, joka on vaikuttanut merkittävästi oman aikamme teologiaan. Hänen ajatteluaan on tutkittu myös suomalaisissa yliopistoissa.[lähde? ]
Julkaisuja

Offenbarung als Geschicht (1961)
Grundzüge der Christologie (1964)
Systematische Theologie 1–3 (1988–1993)
Beiträge zur systematischen Theologie 1–3 (1999–2000)
Kirjallisuutta

Galloway, A. D.: Wolfhart Pannenberg.  London:  George Allen & Unwin, 1973.
Glimpel, Christoph: Gottesgedanke und autonome Vernunft: Eine kritisch-konstruktive Auseinandersetzung mit den philosophischen Grundlagen der Theologie Wolfhart Pannenbergs.  Göttingen:  Vandenhoeck und Ruprecht, 2007.  ISBN 3-89971-363-X.
Greive, Wolfgang: Die Glaubwürdigkeit Des Christentums: Die Theologie Wolfhart Pannenbergs als Herausforderung.  (Forschungen zur systematischen und ökumenischen Theologie, 160)  Göttingen:  Vandenhoeck & Ruprecht, 2017.  ISBN 978-3-525-56456-1.
Lebkücher, Anja: Theologie der Natur: Wolfhart Pannenbergs Beitrag zum Dialog zwischen Theologie und Naturwissenschaft.  Neukirchen-Vluyn:  Neukirchener Theologie, 2011.  ISBN 978-3-7887-2505-1.
Stewart, Jacqui: Reconstructing Science and Theology in Postmodernity: Pannenberg, Ethics and the Human Sciences.  Aldershot:  Ashgate, 2000.  ISBN 0-7546-1353-4.
Wenz, Gunther: Wolfhart Pannenbergs Systematische Theologie: Ein einführender Bericht. Mit einer Werkbibliographie 1998–2002 und einer Bibliographie ausgewählter Sekundärliteratur zusammengestellt von Miriam Rose.  (Systematische Theologie Ergänzungsband)  Göttingen:  Vandenhoeck & Ruprecht, 2003.  ISBN 3-525-56127-X.
Vuorinen, Ilpo: Onko totta mitä uskot : ilmoitus Wolfhart Pannenbergin teologiassa, 1974. Kansalliskirjaston digitaaliset aineistot
Väätäinen, Matti: Jumalan valtakunnan merkki: Kirkon ykseys kommuuniona Wolfhart Pannenbergin ekklesiologiassa.  (Diss)  Helsingin yliopisto, 2019.  ISBN 978-951-51-5142-1.  Teoksen verkkoversio.
Yhdistetty talviolympialaisissa 1952

Yhdistetyn kilpailussa vuoden 1952 talviolympialaisissa kilpailuohjelmaa muutettiin. Ensimmäistä kertaa mäkiosuus hypättiin ennen hiihto-osuutta. Olympiakultaa saavutti isäntämaa Norjan Simon Slåttvik.
Lopputulokset

|  Sija |   Urheilija  |  Tulos |
| --- | --- | --- |
|  1  |   Simon Slåttvik (NOR)  |  451.621   |
|  2  |   Heikki Hasu (FIN)  |  447.500   |
|  3  |   Sverre Stenersen (NOR)  |  436.335   |
|  4  |   Paavo Korhonen (FIN)  |  434.727   |
|  5  |   Per Gjelten (NOR)  |  432.848   |
|  6  |   Ottar Gjermundshaug (NOR)  |  432.121   |
|  7  |   Aulis Sipponen (FIN)  |  425.227   |
|  8  |   Eeti Nieminen (FIN)  |  424.181   |
|  9  |   Hans Eder (AUT)  |  420.575   |
|  10  |   Alfons Supersaxo (SUI)  |  415.196   |
|  11  |   Ted Farwell, Jr. (USA)  |  401.454   |
|  12  |   Alfredo Prucker (ITA)  |  397.970   |
|  13  |   Erik Elmsäter (SWE)  |  397.667   |
|  14  |   Ryoichi Fujisawa (JPN)  |  396.333   |
|  15  |   Heinz Hauser (GER)  |  393.136   |
|  16  |   Vlastimil Melich (TCH)  |  390.818   |
|  17  |   Lars-Erik Efverström (SWE)  |  389.667   |
|  18  |   Leopold Kohl (AUT)  |  383.348   |
|  19  |   Cornel Nicolae Craciun (ROU)  |  376.621   |
|  20  |   Sepp Schiffner (AUT)  |  371.530   |
|  21  |   Tom Jacobs (USA)  |  367.439   |
|  22  |   John Caldwell (USA)  |  301.773   |
|  -  |   Paul Wegeman (USA)  |  DNF   |
|  -  |   Helmut Böck (GER)  |  DNF   |
|  -  |   Peter Radacher (AUT)  |  DNF   |
Lähde:
William Holden

| William Holden |
| --- | --- |
 William Holden vuonna 1954.
Henkilötiedot
Koko nimi:  William Franklin Beedle, Jr.
Syntynyt: 17. huhtikuuta 1918 O'Fallon, Illinois, Yhdysvallat
Kuollut: 12. marraskuuta 1981 (63 vuotta) Santa Monica, Kalifornia, Yhdysvallat
Ammatti:  näyttelijä
Puoliso:  Brenda Marshall (1941–1971)
Näyttelijä
Taiteilijanimet:  Bill Holden
Aktiivisena:  1938–1981
Palkinnot
 Oscar-palkinto (1954) Emmy-palkinto (1974) Walk of Fame, Hollywood (1960) 
Aiheesta muualla
Viralliset kotisivut
IMDb 
Elonet
AllMovie
William Holden (alk. William Franklin Beedle, Jr.; 17. huhtikuuta 1918 O'Fallon, Illinois, Yhdysvallat – 12. marraskuuta 1981 Santa Monica, Kalifornia, Yhdysvallat) oli yhdysvaltalainen Oscar-palkittu näyttelijä. Hänet valittiin vuonna 1999 Amerikan elokuvainstituutin kaikkein legendaarisempien elokuvatähtien listalle sijalle 25.
Ura

Holden aloitti uransa 1930-luvun lopussa, ja elokuva Kultapoika (1939), jossa hän näytteli Barbara Stanwyckin kanssa, teki hänestä tähden. Hän ehti näytellä useissa elokuvissa ennen liittymistään Yhdysvaltain armeijaan ja toiseen maailmansotaan. Sodan jälkeen hänen uransa ei kuitenkaan ottanut tulta, ja hän oli jo jäämässä unohduksiin, kun hän teki comebackin elokuvassa Auringonlaskun katu (1950). Hän sai ensimmäisen Oscar-ehdokkuutensa tästä elokuvasta. Elokuvan jälkeen hän teki 1950-luvulla lukuisia klassikoksi muuttuneita elokuvia, kuten Eilen syntynyt (1950), Päivien kimallus (1955) ja Vankileiri 17 (1953), josta hän sai parhaan miespääosan Oscarin.
Menestyksestään huolimatta Holden alkoi kuitenkin vakavasti alkoholisoitua. Hän teki vielä paljon suosittuja elokuvia myös uransa loppupuolella. Näitä olivat muun muassa Poreilua Pariisissa (1964), Casino Royale (1967), Hurja joukko (1969) ja Kasvot kuvaruudussa (1976), josta hän sai viimeisen Oscar-ehdokkuutensa.
Holdenin viimeiseksi elokuvaksi jäi Blake Edwardsin ohjaama komedia S.O.B.
Yksityiselämä

Holden meni naimisiin Brenda Marshallin kanssa vuonna 1941. Pariskunta sai kolme lasta. He erosivat vuonna 1971 myrskyisän avioliiton jälkeen. Holden oli tulevan Yhdysvaltain presidentin Ronald Reaganin bestman tämän mennessä naimisiin Nancy Davisin kanssa vuonna 1952. 12. marraskuuta 1981 vahvasti humaltunut Holden liukastui ryijyyn, löi päänsä pöytään ja kuoli verenhukkaan. Hänen ruumiinsa löytyi neljä päivää myöhemmin. Hän oli kuollessaan 63-vuotias. Hänet tuhkattiin, ja tuhka siroteltiin Tyyneen valtamereen.
Valikoitu filmografia

Kultapoika (1939)
Meidän kaupunkimme (1940)
Eilen syntynyt (1950)
Auringonlaskun katu (1950) (Oscar-ehdokkuus)
Viattomuus kadulta (1953)
Vankileiri 17 (1953) (Oscar-palkinto)
Pako erämaalinnakkeesta (1953)
Toko-Rin sillat (1954)
Mies, jonka minulle annoit (1954)
Kaunis Sabrina (1954)
Arpa on heitetty (1954)
Rakkauden huviretki (1955)
Päivien kimallus (1955)
Kwai-joen silta (1957)
Avain (1958)
Ratsuväen urhot (1959)
Suzie Wongin maailma (1960)
Leijona (1962)
Poreilua Pariisissa (1964)
Alvarez Kelly (1966)
Casino Royale (1967)
Paholaisen prikaati (1968)
Hurja joukko (1969)
Liekehtivä torni (1974)
Kasvot kuvaruudussa (1976) (Oscar-ehdokkuus)
Kirous (1978)
Fedora - arvoituksellinen nainen (1978)
The Earthling (1980)
S.O.B. - sekoilijan otollinen bisnes (1981)
Aiheesta muualla

Kuvia tai muita tiedostoja aiheesta William Holden Wikimedia Commonsissa
Yrjö Raivio

Yrjö Albert Raivio (8. toukokuuta 1915 Virrat – 19. kesäkuuta 1997 Kitchener, Kanada) oli suomalainen kirkkoherra, filosofian lisensiaatti ja kirjailija.
Raivio toimi vuoteen 1990 saakka Kanadassa suomalaisten seurakuntien kirkkoherrana.
Teoksia

Ludwig Feuerbachin uskonnonfilosofian periaatteet hänen pienten tutkielmiensa valossa. Tekijä, Riihimäki 1946
Eräitä näkökohtia sukupuolikysymyksestä. Tekijä, Riihimäki 1949
Kanadan suomalaisten historia 1. Canadan suomalainen historiaseura, Copper Cliff 1975, näköispainos Pentti Raivio, Kuusamo 2005
Kanadan suomalaisten historia 2. Canadan suomalainen historiaseura, Sudbury, Ontario 1979
Suomennoksia

Marcus Aurelius : Itsetutkisteluja ; kreikasta suom. Yrjö Raivio. WSOY 1950, 2. painos 1951, 3. painos 1953
Yhdistetty talviolympialaisissa 1924

Pohjoismaisen yhdistetyn kilpailu vuoden 1924 talviolympialaisissa käytiin samalla kuin kisojen 18 kilometrin maastohiihto ja mäkihyppykilpailut. Kilpailua hallitsivat norjalaiset, jotka ottivat yhdistetyn kilpailussa nelosvoiton.
Lopputulokset

|  Sija |   Urheilija  |  Tulos |
| --- | --- | --- |
|  1  |   Thorleif Haug (NOR)  |  18.906   |
|  2  |   Thoralf Strømstad (NOR)  |  18.219   |
|  3  |   Johan Grøttumsbråten (NOR)  |  17.854   |
|  4  |   Harald Økern (NOR)  |  17.260   |
|  5  |   Axel-Herman Nilsson (SWE)  |  14.063   |
|  6  |   Josef Adolf (TCH)  |  13.771   |
|  7  |   Walter Buchberger (TCH)  |  13.625   |
|  8  |   Menotti Jakobsson (SWE)  |  12.823   |
|  9  |   Verner Eklöf (FIN)  |  12.583   |
|  10  |   Kléber Balmat (FRA)  |  12.333   |
|  11  |   Sigurd Overby (USA)  |  12.219   |
|  11  |   Peter Schmid (SUI)  |  12.219   |
|  13  |   Josef Bím (TCH)  |  12.083   |
|  14  |   Alexandre Girard-Bille (SUI)  |  11.604   |
|  15  |   Hans Eidenbenz (SUI)  |  11.479   |
|  16  |   Sulo Jääskeläinen (FIN)  |  11.365   |
|  17  |   Xavier Affentranger (SUI)  |  11.188   |
|  18  |   Gilbert Ravanel (FRA)  |  11.063   |
|  19  |   Andrzej Krzeptowski I (POL)  |  9.531   |
|  20  |   Adrien Vandelle (FRA)  |  8.167   |
|  21  |   Anders Haugen (USA)  |  5.750   |
|  22  |   John Carleton (USA)  |  5.104   |
|  23  |   Ragnar Omtvedt (USA)  |  0.000   |
|  -  |   Franciszek Bujak (POL)  |  DNF   |
|  -  |   Nils Lindh (SWE)  |  DNF   |
|  -  |   István Déván (HUN)  |  DNF   |
|  -  |   Aladár Háberl (HUN)  |  DNF   |
|  -  |   Béla Szepes (HUN)  |  DNF   |
|  -  |   Otakar Nemecký (TCH)  |  DNF   |
|  -  |   Martial Payot (FRA)  |  DNF   |
Lähde:
Waltteri Ignatjew

| Waltteri Ignatjew> Henkilötiedot |
| --- | --- |
Syntynyt: 3. joulukuuta 1999 (ikä 24) Helsinki, Suomi
Kansalaisuus:   Suomi
Jääkiekkoilija
Lempinimi:  Wade
Pelipaikka:  maalivahti
Hanska:  vasen
Pituus:  191 cm
Paino:  90 kg
Seura
Seura (P):  Calgary Flames
Sarja:  NHL
Nyk. seura:  Calgary Wranglers (AHL)
Pelinumero:  40
Pelaajaura
Pääsarjaura:  2021–
Aik. seurat:  KeuPa HT (Mestis) Kiekko-Vantaa (Mestis) Jukurit (SML) Kärpät (SML) SaPKo (Mestis) Västerviks IK (HA) Kiekko-Espoo (Mestis)  Mora IK (HA)
Waltteri Ignatjew (s. 3. joulukuuta 1999 Vantaa) on suomalainen jääkiekkomaalivahti, joka pelaa NHL-seura Calgary Flamesin organisaatiossa. Hän pelannee pääasiassa AHL-joukkue Calgary Wranglersissa.
Muuta

Ignatjewin isä Kaj toimi Kiekko-Vantaan U20 Mestisjoukkueen joukkueenjohtajana.
Yellowstonen ekosysteemi

Ekosysteemin rajat
Otos Yellowstonen kansallispuistosta
Yellowstonen ekosysteemin biisoneita
Suuri Yellowstonen ekosysteemi, tai pelkkä Yellowstonen ekosysteemi, (engl. Greater Yellowstone Ecosystem) on viimeinen laaja lähes koskematon ekosysteemi Maapallon pohjoisella lauhkealla vyöhykkeellä. Se sijaitsee Yhdysvaltain luoteisosassa. Yellowstonen ekosysteemi käsittää koko Yellowstonen kansallispuiston ja sen lisäksi vielä laajan alueen puiston lähistöllä. Tämä ekosysteemi on yksi maailman huomattavimmista luonnon "laboratorioista" maisemien, ekologian ja geologian kannalta. Yellowstonen ekosysteemin eläimistö on myös merkittävä.
Historia

Yellowstonen kansallispuisto perustettiin alun perin suojelemaan sen vulkaanisia alueita ja piirteitä kuten geysireitä ja kuumia lähteitä. Puiston rajat vedettiin sisällyttämään kaikki nämä vulkaaniset ilmiöt; sinne, missä ei enää vulkaanista toimintaa ollut, vedettiin kansallispuiston rajat. Huomioon ei ollenkaan otettu puiston eläimistöä. Otaksuttiin, että Yellowstonen ekosysteemin rajat olivat samat kuin kansallispuistonkin. Vasta 1970-luvulla ekosysteemin tajuttiin olevan paljon suurempi ja että kansallispuisto oli vain pieni osa sitä. Ensi arvio Yellowstonen ekosysteemin koosta oli noin 16 000 km², mutta nykyään tiedetään systeemin olevan vähintäänkin 80 000 km² laajuinen.
Yellowstonen kansallispuiston lisäksi Yellowstonen ekosysteemiin kuuluvat myös Gallatinin, Custerin, Caribou-Targheen, Bridger-Tetonin ja Shoshonen kansalliset metsät sekä kansallinen vapitien suojelualue ja Grand Tetonin kansallispuisto. Osa Yellowstonen ekosysteemiin kuuluvista maista on yksityisessä omistuksessa. Kaiken kaikkiaan ekosysteemi ulottuu viiteen Yhdysvaltain osavaltioon aina Etelä-Dakotasta Utahiin, mutta sijaitsee kaikkein laajimmin Idahon, Montanan ja Wyomingin osavaltioissa.